14/05/2010 | Administración LocalMunicipal
Vimianzo
Bases da convocatoria para a selección de funcionario/a técnico/a auxiliar informático/a

ANUNCIO BASES DA CONVOCATORIA PARA CUBRIR UNHA PRAZA DA ESCALA DE ADMINISTRACIÓN ESPECIAL, SUBESCALA TÉCNICA, DENOMINADA TÉCNICO/A AUXILIAR INFORMÁTICO/A, VACANTE NO CADRO DE PERSOAL DO CONCELLO DE VIMIANZO. O obxecto destas bases é regular a selección para cubrir unha praza pertencente á escala de administración especial, subescala técnica, subgrupo C1, consonte co establecido no artigo 76 da Lei 7/2007, do Estatuto Básico do Empregado Público, vacante no cadro de persoal do concello de Vimianzo e incluída na oferta de emprego do exercicio 2010, posto de traballo nomeado: Técnico Auxiliar Informático. Código TLE-02. O sistema de selección que se establece para cubrir esta praza é o de acceso libre, mediante o sistema selectivo de concurso-oposición. Resulta de aplicación o Estatuto básico do empregado público, aprobado pola Lei 7/2007, do 12 de abril; o Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia; o Decreto 95/1991 de selección de persoal; a Lei 7/1985, do 2 de abril, reguladora das bases réxime local; o Real Decreto 896/1991, do 7 de xuño, polo que se establecen as regras básicas e programas mínimos aos que se axustará o procedemento de selección dos funcionarios de administración local; o vixente acordo regulador do persoal funcionario do Concello de Vimianzo e as normas recollidas nas presentes bases.1. Esta praza está encadrada no Subgrupo C1, na escala de administración especial, subescala técnica. Terá asignadas as retribucións correspondentes ao seu grupo, trienios e demáis complementos que correspondan, consonte coa lexislación vixente e segundo o determinado no catálogo de postos de traballo do Concello. O nivel de complemento de destino é o 18.2. As funcións a desenvolver, sinaladas a título meramente descritivo e sen prexulgar as funcións propiamente ordenadoras da relación de postos de traballo son as seguintes: 2. a. Desenvolver tarefas administrativas e informáticas no Servizo de Emprego e Desenvolvemento Local do Concello de Vimianzo.2. b. Realizar actividades de dinamización das novas tecnoloxías da información.2. c. Realizar tarefas de atención do Telecentro e coordinación das actividades que se realicen nese lugar.2. d. Realizar tarefas de mantemento das webs e equipos informáticos do Concello de Vimianzo e outra presencia deste en Internet.2. e. Realizar tarefas de apoio á xestión informática e de novas tecnoloxías da información do Concello de Vimianzo.2. f. Colaborar nas actividades que desenvolva o Servizo de Emprego e Desenvolvemento Local do Concello de Vimianzo. Para ser admitido ao proceso selectivo será necesario reunir os seguintes requisitos: a) Ser español, ou nacional doutro Estado da Unión Europea ou doutro Estado nos termos do artigo 57 do Estatuto Básico do Emprego Público (Lei 7/2007, do 12 de abril). b) Ter cumpridos os dezaseis anos e non exceder, no seu caso, da idade máxima de xubilación forzosa. c) Estar en posesión, ou en condicións de obter na data na que finalice o prazo de presentación de instancias, do Título de Bacharelato-LOE, Bacharelato-LOGSE, Bacharelato Unificado Polivalente, Bacharelato Superior, Técnico, ou ter aprobadas as probas de acceso á Universidade para maiores de vintecinco anos. d) Posuir capacidade funcional para o desempeño das tarefas propias do posto de traballo. e) Non ter sido separado, mediante expediente disciplinario, do servizo de calquera das administracións públicas, ou dos órganos constitucionais ou estatutarios das comunidades autónomas, nin atoparse en situación de inhabilitación absoluta ou especial para empregados ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado ou en situación equivalente que impida no seu Estado, nos mesmos termos, o acceso ao emprego público. Como regra xeral, o cumprimento destes requisitos refírese á data na que remate o prazo de presentación de instancias ou solicitudes de participación e deberá continuarse coa súa titularidade ao longo do procedemento selectivo. Resulta de aplicación o establecido no artigo 56 do Estatuto Básico do Empregado Público.5.1. As persoas que desexen tomar parte do procedemento selectivo desta praza de funcionario de carreira presentarán solicitude no modelo oficial, que figura como anexo II a estas bases. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co R. D.707/1979, do 5 de abril.5.2. As solicitudes dirixiranse ao Sr. Alcalde da corporación municipal e presentaranse no Rexistro Xeral do Concello, no prazo de vinte días naturais, contados dende o seguinte ao da publicación da convocatoria no Boletín Oficial do Estado. Previamente publicaránse as bases íntegras no Boletín Oficial da Provincia da Coruña e un anuncio extractado da convocatoria no Diario Oficial de Galicia.5.3. As instancias tamén se poderán presentar na forma prevista no artigo 38, apartados 4 e 6 da Lei 30/92, do 26 de novembro, do réxime xurídico das administracións públicas e do procedemento administrativo común.5.4. Os dereitos de participación neste proceso fíxanse na contía de 30,56 euros que deberán ingresarse na Tesourería municipal ou mediante transferencia desde calquera entidade bancaria á conta que sinale o Concello. No caso de que o ingreso se fixese nunha oficina bancaria, deberá figurar na solicitude o selo da entidade que xustifique o referido pagamento. Por motivos de integración social e laboral, concederanse a parados de larga duración, cunha antigüidade mínima de un ano, e minusválidos, cunha porcentaxe de minusvalía recoñecido superior o 33% unha bonificación do 10% da contía fixada segundo establece o artigo 5º da Ordenanza Fiscal número 21 reguladora da taxa por dereitos de exame no Concello de Vimianzo. O xustificante do pagamento de tales dereitos xuntarase á instancia presentada. A falta de xustificación do pagamento determinará a exclusión do participante.5.5. Achegarase igualmente unha fotocopia compulsada do DNI ou pasaporte; certificación ou copia compulsada da titulación esixida na convocatoria ou xustificante de petición do mesmo ao Ministerio; e certificación médica actualizada na que se faga constar expresamente que o/a aspirante posúe a capacidade funcional para o desempeño das tarefas propias do posto de traballo ao que concorre.6.1. Os aspirantes xuntarán coa súa solicitude, no modelo oficial recollido no anexo II, os méritos alegados para a súa avaliación na fase do concurso.6.2. Os méritos alegados acreditaranse fielmente por medio de certificación expedida por funcionario ou autoridade competente, ou ben presentando os orixinais da documentación na que consten, ou con fotocopias debidamente compulsadas destes. O tribunal non avaliará os méritos que non se aporten ou acrediten desta maneira.7.1. Rematado o prazo de presentación de solicitudes, o Sr. Alcalde, no prazo máximo dun mes, dictará resolución na que declare aprobada a lista provisional de admitidos e excluídos. Nela constará o nome, apelidos e DNI dos aspirantes. Se houbera aspirantes excluídos, indicarase a causa de exclusión, sinalándose un prazo de dez días para a súa subsanación, dacordo co previsto no artigo 71 da Lei 30/92, do 26 de novembro.7.2. Estas reclamacións e correccións serán aceptadas ou rexeitadas na resolución que aprobe a lista definitiva, que será obxecto de publicación no BOP e no taboleiro de edictos do Concello. Contra a resolución na que se declarase a exclusión definitiva do aspirante poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses contados a partir do día seguinte ao da publicación no BOP. Se non houbera reclamacións contra a lista, ou se non houbera ningún aspirante excluído, quedará elevada automaticamente a definitiva. Nesta resolución determinarase a composición do tribunal, o lugar, data e hora de constitución do tribunal e comezo do proceso avaliador, e servirá de emprazamento para os aspirantes. Citarase igualmente os membros do tribunal para que asistan ao trámite de constitución, mediante notificación individual. Os sucesivos anuncios, agás precepto en contrario, publicaranse no taboleiro de edictos do Concello.8.1. Composición do tribunal: De conformidade co disposto no artigo 4 do RD 896/1991, de 7 de xuño, o tribunal cualificador estará constituido polos seguintes membros: Presidente: Un/unha funcionario/a con habilitación de carácter estatal ou de administración local (titular e suplente). Secretario: Un/ha funcionario/a da corporación, que actuará con voz e voto (titular e suplente). Primeiro vogal: Un/unha funcionario/a de administración local con nivel de titulación igual ou superior ao desta praza (titular e suplente). Segundo vogal: Un/unha funcionario/a de administración local ou doutra administración con nivel de titulación igual ou superior ao desta praza (titular e suplente). Terceiro vogal: Un/unha funcionario/a de administración local ou doutra administración con nivel de titulación igual ou superior ao desta praza (titular e suplente). 8.2. Constitución e actuación do tribunal: O tribunal constituirase no lugar e data previsto na resolución sinalada na base anterior. O tribunal cualificador no se poderá constituir nin actuar sen a asistencia de máis da metade dos seu membros. O tribunal resolverá, por maioría dos votos dos membros presentes, tódalas dúbidas que xurdan na aplicación das normas contidas nas presentes bases. Este tribunal está facultado para resolver as cuestións que se susciten durante o proceso selectivo, así como para adoptar as medidas necesarias que garantan a debida orde deste en todo o que non se atope previsto nestas bases. Os seus acordos só poderán ser impugnados polos interesdos nos supostos e na forma establecida na Lei de réxime xurídico e procedemento administrativo común.8.3. Abstención e recusación. Os membros do tribunal deberán absterse de intervir e deberán comunicarllo ao Sr. Alcalde, cando concorra algún dos motivos previstos no artigo 28, da lei 30/92, do 26 de novembro, (LRX-PAC), e nas demais disposicións aplicables ao caso. Poderán ser recusados polos aspirantes baseándose nos mesmos motivos e de conformidade co previsto no artigo 29 da Lei 30/92, do 26 de novembro.8.4. Dereitos de asistencia aos tribunais. Os membros do tribunal terán dereito, pola súa concorrencia ás sesións, ao aboamento de asistencias e locomoción, a estes efectos, tomando como pauta orientativa a normativa estatal, este tribunal terá a categoría de segunda.8.5. Poderá solicitar o asesoramento dos expertos ou especialistas que determine. Asemade, o tribunal, se o estima preciso ou conveniente poderá dispoñer a incorporación aos seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica.8.6. O tribunal, na súa actuación, axustarase ao establecido nas presentes bases; no non disposto seralle de aplicación a normativa prevista para a formación da vontade os órganos colexiados, tanto na Lei 30/92, do 26 de novembro, como na demais normativa de concordante aplicación.9.1. A orde de actuación determinarase polo tribunal, unha vez constituido e inmediatamente antes de comezar o procedemento avaliador. Fixarase por sorteo, ou ben poderá acollerse ao sinalado, para esta finalidade, pola Secretaría de Estado para a Administración Pública, segundo o disposto no artigo 17 do RD.364/95, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado.9.2. O procedemento selectivo constará de dúas fases: unha fase de oposición, que será previa, e unha fase de concurso. Finalizada a fase de oposición, o tribunal procederá a valorar os méritos e servizos dos aspirantes que foran considerados aptos na fase de oposición. O día, hora e local en que terá lugar o primeiro exercicio da fase de oposición anunciarase no BOP, cando menos con quince días de antelación á data de comezo do primeiro exercizo. Os aspirantes serán convocados para cada exercicio en chamamento único, sendo excuídos da oposición os que non comparezan, salvo nos casos debidamente xustificados e apreciados discrecionalmente polo tribunal. Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. O tribunal publicará os sucesivos anuncios de celebración do segundo e restantes exercicios exclusivamente no taboleiro de edictos do Concello. O tribunal poderá acordar a lectura por parte dos aspirantes dos exercicios, así como pedirlles aclaracións sobre algún dos aspectos dos temas ou supostos desenvolvidos. A fase de oposición constará de catro exercicios, de carácter obligatorio e eliminatorio, que serán os seguintes: Consistirá en respostar, durante 60 minutos, a un cuestionario tipo “test” de 50 preguntas, máis 5 de reserva, proposto polo Tribunal, sobre os temas relacionados coas materias comprendidas no anexo I a estas bases. Cada pregunta tera 4 alternativas de resposta, das cales só unha será a correcta. O tribunal proporá 2 cuestionarios e os aspirantes terán dereito a elixir un deles. Cualificarase de 0 a 20 puntos. Cada resposta acertada puntuarase con 0,40 puntos e será necesario acadar un mínimo de 10,00 puntos para ter a condición de apto e poder realizar o seguinte exercicio. Por cada dúas respostas erradas restarase unha correcta. Consistirá en desenvolver por escrito durante un periodo máximo de 120 minutos, dous temas sinalados polo tribunal, referentes ás materias específicas comprendidas no anexo I destas bases. O tribunal proporá 4 temas e os aspirantes terán dereito a elixir dous deles. Cada suposto será cualificado de 0 a 12,50 puntos, sendo preciso obter en cada un deles un mínimo de 6,25 puntos para superalo, sendo eliminados aqueles aspirantes que non a obteñan. A puntuación global do exercicio será de 0 a 25 puntos. Os aspirantes que non acaden un mínimo de 12,50 puntos serán eliminados, de maneira que xa non realizarán o seguinte exercicio. A cualificación de cada exercicio obterase pola media aritmética da puntuación outorgada por cada un dos membros do tribunal asistentes. Consistirá en desenvolver, nun período máximo de 60 minutos, un suposto práctico de entre dous que facilitará o Tribunal sobre as tarefas propias do posto de traballo. Neste exercicio puntuarase a exactitude e axilidade na realización do exercicio. Puntuarase de 0 puntos a 25 puntos e será necesario acadar unha puntuación mínima de 12,50 puntos para superalo. De carácter obrigatorio e eliminatorio, soamente para os aspirantes que non estean en posesión do CELGA 4. Aqueles aspirantes que estivesen en posesión do título acreditativo do nivel de coñecemento da lingua galega CELGA 4 ou equivalente, estarán exentos da realización do presente exercicio. Consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. Este exercicio será calificado de apto ou non apto. Consistirá na avaliación por parte do Tribunal dos méritos que concorran en cada un dos aspirantes que superasen a fase de oposición, para o cal se acompañarán á instancia os documentos xustificantes (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación de instancias. A puntuación máxima outorgable nesta fase é de 30 puntos. Valoraranse os méritos conforme ao seguinte: I. Experiencia profesional. I.1. Experiencia profesional por servizos prestados en postos relacionados cos servizos de emprego, desenvolvemento local ou dinamización das novas tecnoloxías nunha administración pública, en igual ou maior categoría, a razón de 0,10 puntos por mes efectivamente traballado. I.2. Experiencia profesional por servizos prestados en postos relacionados cos servizos de emprego, desenvolvemento local ou dinamización das novas tecnoloxías nunha administración pública local, en igual ou maior categoría, a razón de 0,20 puntos por mes efectivamente traballado.1.3. Experiencia profesional por servizos prestados en postos relacionados coa dinamización das novas tecnoloxías, na empresa privada, a razón de 0,05 puntos por mes efectivamente traballado. Non se prorratearán os periodos de tempo inferiores a un mes. A puntuación máxima que se atribuirá a cada aspirante neste apartado de experiencia profesional é de 10,00 puntos. II. Formación profesional. II. A) Pola realización de cursos que teñan relación con algunha das materias incluídas no temario da fase de oposición (anexo I), ata un máximo de 10 puntos II. A.1. Por cada curso de 300 horas ou máis: 2,50 puntos por curso. II. A.2. Por cada curso de 100 horas ou máis e menos de 300: 2,00 puntos por curso. II. A.3. Por cada curso igual ou superior a 20 horas lectivas e inferior de 100 horas lectivas: 0,50 puntos por curso. II. B) Pola impartición de cursos que teñan relación con algunha das materias incluídas no temario da fase de oposición (anexo I), en colaboración con entidades públicas e/ou privadas, ata un máximo de 5 puntos. II. B.1. Por cada curso igual ou superior a 20 horas lectivas e inferior a 40 horas lectivas: 0,50 puntos por curso. II. B.2. Por cada curso de 40 horas lectivas ou máis: 1,00 puntos por curso. Só se puntuarán os cursos organizados e impartidos directamente pola Escola Galega de Administración Pública, INAP, escolas oficiais de formación das restantes comunidades autónomas ou universidades, e demáis institucións oficiais ou homologados. Non se valorarán os cursos que non acrediten as horas de duración, nin os inferiores a vinte horas lectivas, nin os diplomas relativos a xornadas, seminarios, simposios e similares. A puntuación máxima que se atribuirá a cada aspirante neste apartado de formacion profesional é de 15,00 puntos. III. Por coñecemento do galego. III.1. Curso básico de linguaxe administrativa para persoal das corporacións locais, 1,50 puntos. III.2. Curso medio de linguaxe administrativa para persoal das corporacións locais, 3,00 puntos. III.3. Curso superior de linguaxe administrativa para persoal das corporación locais, 5,00 puntos. Neste apartado soamente será obxecto de avaliación o curso de maior nivel que se acredite mediante título oficial, certificado de homologación ou equivalencia.10.1. Na fase de oposición, previa á de concurso, executaranse os catro exercicios sinalados na citada fase.10.2. Os aspirantes que non acaden a puntuación mínima esixible en cada un dos exercicios obrigatorios e eliminatorios serán eliminados, de maneira que xa non realizarán o seguinte exercicio.10.3. A cualificación definitiva estará determinada pola suma das puntuacións obtidas na fase de oposición e na fase de concurso. Esta puntuación final publicarase no taboleiro de edictos do Concello.10.4. Por razóns de celeridade, coa conformidade de tódolos aspirantes, o tribunal poderá decidir motivadamente, pasar dun exercicio a outro, aínda que non transcorrese o prazo establecido regulamentariamente.10.5. O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito.10.6. A avaliación do concurso, o desenvolvemento da fase de oposición coa relación de exercicios, así como, a puntuación outorgada e a proposta que se leve á Alcaldía, recollerase razoadamente nunha acta, que se levantará ao efecto, elevando a identificación do aprobado á Alcaldía.11.1. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso-oposición, o aspirante proposto como elixido ou seleccionado neste proceso, deberá aportar a documentación acreditativa de que reúne os requisitos esixidos na convocatoria nos termos reflectidos nestas bases.11.2. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuito, non poderá ser nomeada funcionario titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude.12.1 Despois de emitida ou efectuada a proposta de resolución polo tribunal avaliador do concurso-oposición e achegada a documentación preceptiva, a Alcaldía, dictará resolución motivada efectuando nomeamento para titular da praza obxecto deste procedemento, de conformidade coa antedita relación de aprobados efectuada polo tribunal (ao abeiro do artigo 102 da Lei 7/1985, do 2 de abril, na redacción que lle dou a Lei 14/2000, do 29 de decembro). 12.2. En todo caso, a resolución deste concurso-oposición será motivada con referencia ao cumprimento das normas regulamentarias a das bases da convocatoria.12.3. O persoal funcionario seleccionado tomará posesión no prazo dun mes a partir da publicación do seu nomeamento.12.4. Unha vez afectuado o nomeamento e toma de posición darase cumprimento á Lei 53/84, do 26 de decembro, sobre incompatibilidades.13.1. Contra estas bases e a resolución que as aproba, poderán os interesados interpoñer o recurso potestativo no artigo 109 e 116 e concordantes da Lei 30/1992, do 26 de novembro, no prazo dun mes contado dende a publicación das bases no BOP. Tamén poden os interesados acudir directamente a vía contencioso-administrativa sen que se poda simultanear este recurso co de reposición, interpoñendo o dito recurso diante do Xulgado do Contencioso Administrativo con sede na Coruña, no prazo de dous meses contando igualmente dende a publicación das bases no BOP.13.2. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Adminsitracións Públicas e procedemento administrativo común. No desenvolvemento do proceso selectivo farase a adaptación e axuste, en tempo e forma de realización das probas, para as persoas que presenten algún tipo de discapacidade, do mesmo xeito acreditarase a súa discapacidade e compatibilidade co desempeño das tarefas, se superasen o proceso selectivo, de acordo co establecido no art.59 da Lei 7/2007, do 12 de abril, do Estatuto básico do empregado público. O tribunal queda autorizado para aclarar as dúbidas que xurdan na interpretación destas bases no eido da súa aplicación ao proceso avaliador, así como, para tomar os acordos necesarios para o seu bo desenvolvemento, determinando o modo de proceder, nos casos non previstos. -As presentes bases serán obxecto de publicación íntegra no Boletín Oficial da Provincia. -O anuncio da convocatoria efectuarase no Boletín Oficial do Estado e tamén no DOG (“ex” artigo 233.3. da Lei 5/1997, do 22 de xullo, de administración local de Galicia). -O prazo para presentar solicitudes contarase dende a publicación da convocatoria no BOE. - O nomeamento de funcionario titular da praza obxecto destas bases efectuarase no boletín oficial que proceda, consonte co establecido no Estatuto Básico de Empregado e demais disposicións de concordante e xeral aplicación. -Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Vimianzo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Vimianzo, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos mesmos enviando unha solicitude por escrito, acompañada de fotocopia de DNI, dirixida ao Concello de Vimianzo, Praza do Concello nº 6, 15129, Vimianzo. No non previsto nestas bases rexerá, de modo complementario e supletorio, a lexislación de réxime local, da comunidade autónoma e estatal. Parte Xeral Tema 1. A Constitución española de 1978. Estructura e principios constitucionais. Os dereitos fundamentais: garantías e tutelas. O Tribunal Constitucional. A reforma constitucional. Tema 2. A organización do Estado na Constitución: organización institucional e organización territorial. A Coroa. Sucesión e rexencia. Atribucións do Rei: o refrendo. As Cortes Xerais: composición, atribucións e funcionamento. O Tribunal de Contas. O Poder Xudicial. Tema 3. A organización territorial: as comunidades autónomas. O estatuto de autonomía de Galicia. O parlamento. A Xunta de Galicia. O Presidente. Tema 4. O persoal ó servizo das entidades locais: concepto e clases. Dereitos, deberes e incompatibilidades. Tema 5. O dereito administrativo. Concepto. Fontes. O Regulamento. Principios de actuación da administración pública. O sometemento da administración á lei e ó dereito. Tema 6. O acto administrativo: concepto, clase e elementos. Eficacia dos actos: Notificación e publicación; nulidade, e anulabilidade. O procedemento administrativo. Tema 7. O Municipio: Concepto e elementos. O término municipal. A poboación municipal. O padrón de habitantes. O estatuto dos veciños. Organización e competencias municipais. Tema 8. A Lei de facendas Locais. Recursos das entidades locais. Ordenanzas fiscais. Parte específica Tema 9. A Unión Europea. Introdución histórica. Os tratados constitutivos e as súas modificacións. Institucións e procedementos lexislativos. Tema 10. O desenvolvemento local: concepto e características. Chaves. Obxectivos. Modelos. Tema 11. Recursos para o desenvolvemento local: físicos, humanos, económico-financeiros, técnicos e socioculturais. As subvencións. Tema 12. A axencia de emprego e desenvolvemento local. Obxectivos. Tipoloxía. Funcións. Tema 13. Planificación: concepto, tipos, instrumentos. Execución e seguimento. Tema 14. Deseño de proxectos e actividades. Fases do deseño. A redacción dun proxecto. O modelo das 9 preguntas. Esquema de referencia. Tema 15. Avaliación no desenvolvemento dun proxecto de actividades. Tipos de avaliación. Niveis. Etapas. Ferramentas. Informe de avaliación. Tema 16. Habilidades sociais. Asertividade. Autoestima. Flexibilidade. Tema 17. Proceso de comunicación. Etapas no desenvolvemento dunha comunicación. Campañas, prensa. Tema 18. Metodoloxía didáctica. Planificación. Programación. Elementos. Tema 19. Métodos didácticos. Lección maxistral. Clases prácticas. Dinámica de grupos. Titorías. Traballo en grupos. Tema 20. Internet: orixe, evolución e estado actual. Principais servizos ofertados. Acceso a internet. Tema 21. Seguridade en redes. Control de accesos. Técnicas criptográficas. Mecanismos de firma dixital. Control de instrusións. Cortafuegos. Tema 22. Posicionamento de webs. Buscadores e directorios. Técnicas de posicionamento. Webs difíciles de posicionar. Tema 23. Blogs como ferramentas das TICs. Tipos. Plataformas. Elementos comúns. Proceso de rexistro. Vantaxes e inconvenientes. Tema 24. Técnicas de redacción para internet. Procesos de redacción. Xéneros de ciberredacción. Tema 25. Deseño de webs. Etapas de internet. Tema 26. Accesibilidade e usabilidade. W3C. Concepto, pautas, compoñentes. Tema 27. Programación web páxinas dinámicas e estáticas. Linguaxe HTML: concepto. Arquitectura web. Sintaxes. Tema 28. Elementos e funcións básicas dun ordenador. Harware e software. Tema 29. A Unidade Central de Proceso. Memoria principal. Periféricos. Tema 30. Sistemas operativos: concepto, evolución, tipos. Áreas de xestión. Tema 31. Redes: concepto, tipoloxía, topoloxía. Formas de conectar dúas ou máis redes. Funcións dun administrador de redes local. Tema 32. Administración de sistemas operativos e software base. Tarefas do administrador de sistemas. Responsabilidades do administrador. Tema 33. Algoritmos. Tipos de datos. Operadores. Condicións. Bucles. Procedementos, funcións e parámetros. Tema 34. Os programas informáticos. Concepto. Etapas do ciclo de vida dun sistema informático. Tipos de linguaxe de programación. Estructura xeral. Erros. Tema 35. Bases de datos. Concepto. Características. Arquitectura. Sistemas de xestores e modelos de bases de datos. Tema 36. E-learning. Concepto. Vantaxes. Características. Compoñentes. Tema 37. Software libre. Concepto. Características. Vantaxes. Licenzas. Tema 38. A sociedade da información. Lexislación sobre sociedade da información e firma electrónica. O DNI electrónico. Tema 39. A protección de datos persoais. A Lei Orgánica 15/1999 de Protección de Datos de Carácter Persoal e normativa que a desenvolve. A Axencia de Protección de Datos: competencias e funcións. Tema 40. A Lei 11/2007, de acceso electrónico dos cidadáns aos servizos públicos. A xestión electrónica dos procedementos administrativos: rexistros, notificacións e uso de medios electrónicos. D/Dª_______________________________________, con DNI número,_______ veciño/a de_________________, con enderezo a efectos de notificación en__________________________________________________teléfono nº.____________ Expón: Que tendo coñecemento da convocatoria para cubrir unha praza/posto de Técnico/a Auxiliar Informático/a (escala de administración especial, subescala de técnica (código TLE-02), Grupo e Subgrupo C1, co carácter de funcionario de carreira e polo sistema de concurso-oposición acceso libre, declaro coñecer e aceptar as bases publicadas no BOP da provincia da Coruña nº.________ de data________________, e desexo participar no proceso selectivo e con tal obxecto manifesto que: 1. Reúno todos e cada un dos requisitos da convocatoria.2. Comprométome, no caso de obter a praza, a prestar xuramento ou promesa de conformidade co RD.707/1979 ou normativa ao efecto, de acatamento á Constitución o Estatuto de Autonomía de Galicia e ao resto do ordenamento xurídico.3. Igualmente e para que esta solicitude sexa admitida a trámite, achego os seguintes documentos: a) Fotocopia compulsada do DNI. b) Xustificante de ter ingresado os dereitos de exame por importe de 30,56 euros. c) Fotocopia compulsada da titulación esixida ou certificación, ou xustificante de petición do mesmo ao Ministerio. d) Certificación médica actualizada na que se fai constar expresamente que o/a aspirante posúe capacidade funcional para o desempeño das tarefas do posto. e) Xustificantes dos méritos que aporto para a súa valoración no concurso. Vimianzo,________de________________de__________ SR. ALCALDE DO CONCELLO DE VIMIANZO Os datos recollidos nesta solicitude serán tratados coa conformidade prevista na Lexislación de Protección de datos de carácter persoal. Vimianzo, a 3 de maio de 2010 O Alcalde Asdo.: Alejandro Rodríguez Lema